ສຸຂະພາບ: ຜົນປະໂຫຍດ ຂອງໄວຕາມິນ ດີ
ໄວຕາມິນດີ ເປັນໄວຕາມິນທີ່ມານໍາແສງແດດ ທີ່ຊ່ວຍເຮັດ ໃຫ້ກະດູກຂອງເຮົາແຂງແກ່ນຂຶ້ນ ແລະອາດມີປະໂຫຍດ ແກ່ຮ່າງກາຍເຮົາ ໃນຫລາຍດ້ານ.
ໄວຕາມິນ ດີ ເປັນໄວຕາມິນທີ່ມີສ່ວນຕິດພັນມານໍາແສງແດດ ທີ່ຊ່ວຍເຮັດໃຫ້ກະດູກຂອງ ພວກເຮົາເພີ້ມຄວາມແຂັງແກ່ນຂຶ້ນແລະອາດຈະເປັນປະໂຫຍດແກ່ຮ່າງກາຍຄົນເຮົາໃນ ຫລາຍດ້ານກວ່ານັ້ນອີກ ສະຖາບັນການແພດສະຫະລັດນັບມື້ເພີ້ມທະວີລະດັບໄວຕາມິນ ດີ ທີ່ແນະນຳໃຫ້ຄົນເຮົາກິນເພື່ອທີ່ຈະດຳລົງຊີວິດຢ່າງມີສຸຂະພາບແຂງແຮງດີ ແຕ່ວ່າ ໃນຄຳ ຖະແຫລງການຂອງຄະນະຄົ້ນຄວ້າໃນສະຖາບັນນັ້ນ ບໍ່ແມ່ນຄຳຕັດສິນສຸດທ້າຍກ່ຽວກັບ ໄວຕາມິນຊະໜິດນີ້ ໄວຕາມິນ ດີ ເປັນໄວຕາມິນທີ່ສ່ວນຕິດພັນມານຳແສງແດດ ທີ່ຊ່ວຍເຮັດໃຫ້ກະດູກຂອງພວກເຮົາເພີ້ມຄວາມແຂັງແກ່ນ ຂຶ້ນ ແລະອາດຈະເປັນປະໂຫຍດແກ່ຮ່າງກາຍຄົນເຮົາໃນ ຫລາຍດ້ານກວ່ານັ້ນອີກ ສະຖາບັນການແພດສະຫະລັດ ນັບມື້ເພີ້ມທະວີລະດັບໄວຕາມິນດີທີ່ແນະນຳໃຫ້ຄົນເຮົາກິນ ເພື່ອທີ່ຈະດຳລົງຊີວິດຢ່າງມີສຸຂະພາບແຂງແຮງດີ ແຕ່ວ່າ ໃນຄຳຖະແຫລງການຂອງຄະນະຄົ້ນຄວ້າໃນສະຖາບັນນັ້ນ ບໍ່ແມ່ນຄຳຕັດສິນສຸດທ້າຍກ່ຽວກັບ ໄວຕາມິນຊະໜິດນີ້ ຫລາຍໆ ຄົນກິນໄວຕາມິນ ດີ ເສີມເພາະວ່າ ໄວຕາມິນ ດີ ໄປຊ່ວຍທາດການຊຽມໃນການເສີມສ້າງເຮັດໃຫ້ກະດູກແຂັງແກ່ນ ຄໍາແນະນຳຄັ້ງຫລ້າສຸດກໍຄືວ່າ ຄົນສ່ວນຫລາຍທີ່ມີອາຍຸຕໍ່າກວ່າ 70 ປີ ແມ່ນຕ້ອງການໄວຕາມິນ ດີ 600 ຫົວໜ່ວຍຕໍ່ມື້ ພວກທີ່ມີອາຍຸ 71ປີ ຂຶ້ນໄປແມ່ນຕ້ອງການ 800 ຫົວໜ່ວຍຕໍ່ມື້ ຊຶ່ງຕ່າງຈາກຄໍາແນະນຳໃນເມື່ອກ່ອນ ທີ່ບອກວ່າໃຫ້ກິນປະມານ 200 ຫາ 600 ຫົວໜ່ວຍຕໍ່ມື້ນັ້ນ ແຕ່ເຖິງປານນັ້ນກໍຕາມ ຍັງມີພວກທ່ານໝໍບາງຄົນບໍ່ແນ່ໃຈວ່າ ປະລິມານໄວຕາມິນ ດີ ອັນໃໝ່ທີ່ແນະນຳໃຫ້ກິນນີ້ ຈະພຽງ ພໍກັບຄວາມຕ້ອງການຂອງ ຮ່າງກາຍຫລືບໍ່ ດັ່ງທີ່ທ່ານໝໍ Michael Holick ຈາກໂຮງ ຮຽນແພດສາດ ຂອງມະຫາວິ ທະຍາໄລ Boston ໄດ້ໃຫ້ຄຳ ເຫັນວ່າ: ” ພວກທ່ານໝໍທັງຫຼາຍ ກໍບໍ່ຕ່າງຫຍັງກັບ ດຣ Michael Holick ທີ່ໃຫ້ເຫດຜົນວ່າ ໄວຕາມິນ ດີ ຍັງເປັນປະໂຫຍດຕໍ່ຮ່າງກາຍໃນດ້ານອື່ນໆອີກ ດັ່ງທີ່ທ່ານໄດ້ຊີ້ແຈງຕື່ມວ່າ: “” ໃນນັ້ນລວມມີພະຍາດເຊັ່ນ ໂຣກມະເຮັງ, ຄວາມດັນເລືອດສູງ ແລະໂຣກຫົວໃຈ ມີການສຶກສາຄົ້ນຄວ້າໃໝ່ບັ້ນນຶ່ງທີ່ສະແດງໃຫ້ເຫັນວ່າ ການອອກກຳລັງກາຍ ແລະກິນໄວຕາມິນ ດີ ສາມາດຊ່ວຍປ້ອງກັນໃຫ້ຜູ້ເຖົ້າບໍ່ລົ້ມງ່າຍ ນອກຈາກນັ້ນ, ການສຶກສາຄົ້ນຄວ້າຫລາຍໆຄັ້ງ ໄດ້ສະແດງໃຫ້ເຫັນວ່າ ຜູ້ຍິງທີ່ຖືພາສາມາດຫລຸດຜ່ອນໂອກາດໃນການມີບັນຫາໃນລະຫວ່າງຖືພາ ຫລືອາການແຊກຊ້ອນຕ່າງໆໄດ້ ຖ້າຫາກພວກເຂົາເຈົ້າກິນໄວຕາມິນ ດີ 4,000 ຫົວ ໜ່ວຍທຸກໆມື້ ແຕ່ວ່າ Dr Michael Irwig ອາຈານສອນທີ່ໂຮງຮຽນແພດສາດຂອງມະ ຫາວິທະຍາໄລ George Washington ທີ່ນະຄອນຫລວງວໍຊິງຕັນດີຊີ ໃຫ້ຄຳເຫັນວ່າ ຍັງຕ້ອງມີການສຶກສາຄົ້ນຄວ້າເພີ່ມຕື່ມ ເພື່ອຈະສາມາດໃຫ້ການຢືນຢັນຕໍ່ການຄົ້ນພົບດັ່ງກ່າວນີ້ໄດ້ ທ່ານອະທິບາຍວ່າ: ທ່ານ DR IRWIG ໄດ້ແນະນຳພວກຄົນ ເຈັບຂອງທ່ານບາງຄົນ ໃຫ້ກິນ ໄວຕາມິນ ດີ ໃນປະລິມານລະຫວ່າງ 1,000 ຫາ 2,000 ຫົວໜ່ວຍ ໃນແຕ່ລະມື້ ເພາະວ່າ ຂໍ້ມູນຈາກສູນຄວບຄຸມພະຍາດໄດ້ສະແດງ ໃຫ້ເຫັນວ່າ ມີຫລາຍໆຄົນຍັງຂາດເຂີນໄວ ຕາມິນ ດີ ເຖິງແມ່ນວ່າສະຖາບັນການ ແພດສະຫະລັດເວົ້າວ່າ ຄົນສ່ວນໃຫຍ່ແມ່ນ ສາມາດໄດ້ຮັບໄວຕາມິນ ດີ ຢ່າງພຽງພໍໂດຍການກິນອາຫານ ຫລືການຖືກແສງແດດກໍຕາມ ບັນຫາກໍຄືວ່າ ຮ່າງກາຍຂອງຄົນເຮົາແມ່ນດູດຊັບເອົາ ຫລືຜະຫລິດ ໄວຕາມິນ ດີ ໃນລະ ດັບແຕກຕ່າງກັນ ຜູ້ມີອາຍຸສູງກວ່າບໍ່ສາມາດຜະຫລິດໄວຕາມິນ ດີ ໄດ້ຢ່າງມີປະສິດທິ ຜົນເທົ່າກັບພວກທີ່ຍັງໜຸ່ມນ້ອຍ ແລະພວກທີ່ອ້ວນພີຈົນເກີນໄປ ອາດມີບັນຫາໃນການດູດຊັບເອົາ ໄວຕາມິນ ດີ ແລະການ ວັດແທກປະລິມານໄວຕາມິນ ດີ ໃນຮ່າງກາຍຂອງຄົນເຮົາກໍເປັນອີກເລື້ອງນຶ່ງທີ່ຫຍຸ້ງຍາກ ເຊັ່ນດຽວກັນ ດັ່ງທີ່ທ່ານ Dr Michael Irwig ໃຫ້ການຊີ້ແຈງວ່າ: ການສຶກສາຄົ້ນຄວ້າອີກອັນນຶ່ງທີ່ກຳລັງດຳເນີນໄປຢູ່ໃນເວລານີ້ ອາດສາ ມາດຕອບຄຳຖາມທີ່ວ່າ ໄວຕາມິນ ດີ ມີບົດບາດໃນການປ້ອງກັນນເຮົາບໍ່ໃຫ້ເປັນໂຣກຫົວໃຈ ແລະໂຣກມະເຮັງ ໄດ້ຫລືບໍ່